[**PREDLOG ODLUKE**]

Na osnovu člana 133. Zakona o tržištu kapitala (*„Sl. glasnik RS“, br. 129/2021*) i člana 329. Zakona o privrednim društvima (*„Sl. glasnik RS“, br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019, 109/2021 i 19/2025*), Skupština akcionara akcionarskog društva AD SIGMA - PREDUZEĆE ZA PROIZVODNJU, PROMET, INŽENJERING AUTOMATSKIH I ELEKTRONSKIH UREĐAJA BEOGRAD-ZEMUN, Batajnički put 23, Beograd – Zemun, matični broj: 08008965 („**AD** **SIGMA**“ ili „**Društvo**“), na redovnoj sednici održanoj 30.06.2025. godine, donela je sledeću:

**ODLUKU**

**O POVLAČENJU AKCIJA AD SIGMA**

sa MTP Belex tržišni segment MTP akcije i prestanku svojstva javnog društva

**Član 1**

Povlače se akcije sa MTP Belex tržišni segment MTP akcije, i to 131.684 akcija, nominalne vrednosti 1.000,00 RSD po akciji, CFI kod: ESVUFR, ISIN broj: RSSIGME82147, izdavaoca AD SIGMA – PREDUZEĆE ZA PROIZVODNJU, PROMET, INŽENJERING AUTOMATSKIH I ELEKTRONSKIH UREĐAJA BEOGRAD-ZEMUN, matični broj 08008965.

Povlačenjem akcija Društvu prestaje svojstvo javnog društva i biće obrisano iz Registra javnih društava koji vodi Komisija za hartije od vrednosti.

**Član 2**

Konstatuje se da su ispunjeni uslovi za isključenje akcija Društva sa regulisanog tržišta propisani članom 133. Zakona o tržištu kapitala, to jest da:

1. Društvo ima manje od 10.000 akcionara;
2. U periodu od tri meseca koji prethodi danu donošenja odluke o sazivanju redovne sednice skupštine akcionara Društva na kojoj je odlučeno o povlačenju akcija sa MTP, ukupno ostvareni obim prometa akcija koje su predmet povlačenja iznosio je manje od 0,5% od njihovog ukupnog izdatog broja;
3. U najmanje jednom mesecu iz perioda pod tačkom (ii), ostvareni mesečni obim prometa akcijama Društva iznosio je manje od 0,05% od njihovog ukupnog izdatog broja.

**Član 3**

Društvo ovim putem daje neopozivu izjavu kojom se obavezuje da će od nesaglasnih akcionara, a na njihov zahtev, otkupiti akcije uz odgovarajuću naknadu prema Zakonu o privrednim društvima, odnosno da će ukoliko ne bude nesaglasnih akcionara, o tome dati pisanu izjavu.

**Član 4**

Ova Odluke Društva usvaja se većinom od najmanje 3/4 od ukupnog broja izdatih akcija Društva i stupa na snagu davanjem pisane izjave Predsednika Odbora direktora Društva da su svi nesaglasni akcionari u celosti isplaćeni za vrednost svojih akcija u skladu sa Zakonom o privrednim društvima, odnosno davanjem pisane izjave da nije bilo nesaglasnih akcionara.

**Član 5**

Ovim putem ovlašćuje se zakonski zastupnik Društva da u ime i za račun Društva, može lično ili preko punomoćnika, podneti zahtev Beogradskoj berzi za povlačenje akcija sa regulisanog tržišta, kao i zahtev Komisiji za hartije od vrednosti za dobijanje potvrde da Društvo nema svojstvo javnog društva, odnosno da može preduzeti sve potrebne mere i aktivnosti pred nadležnim organima radi sprovođenja ove Odluke.

**Član 6**

Ovlašćuje se Odbor direktora Društva da u slučaju potrebe izvrši neophodne korekcije ove Odluke radi njenog sprovođenja i registracije kod nadležnih organa.

**Član 7**

Ova Odluka registruje se kod Agencije za privredne registre u skladu sa Zakonom o registraciji.

Predsednik Skupštine AD SIGMA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radoslav Veselinović